सांधीपारा में दो बाइक भिड़ी, एक गंभीर
बिलासपुर | रतनपुर थाना क्षेत्र में दो बाइक भिड़ गईं। हादसे में महिला गंभीर रूप से घायल हो गई। पुलिस ने दोनों चालकों के खिलाफ एक-दूसरे की रिपोर्ट पर जुर्म दर्ज कर लिया है। घटना शुक्रवार दोपहर 12.30 बजे सांधीपारा बाइपास मोड़ पर हुई। गिरजाबंद नवागांव निवासी लवकुमार धीवर पिता गन्नूराम धीवर 32वर्ष अपनी प|ी के साथ बाइक क्रमांक सीजी 10 जेड-2915 में सवार था। विपरीत दिशा से कोरबा जिले के पाली थाना क्षेत्र के ग्राम पटपरा निवासी सरोज कुमार गोंड पिता नंदलाल सिंह गोंड 20वर्ष सवार आ रहा था। दोनों की गाड़ी टकरा गई। हादसे में दोनों बाइक से गिर पड़े। उन्हें सिम्स में भर्ती कराया गया है। इनमें महिला को गंभीर चोट आई है। पुलिस ने दोनों चालकों के खिलाफ धारा 279, 337 के तहत जुर्म दर्ज किया है।
hin_Deva hin_Deva